देवपुर में कबीर सत्संग मेला का आयोजन 11 से
धमतरी | संत कबीर सेवा संस्थान देवपुर द्वारा हर कदम खुशियों की ओर महाभियान को जन-जन तक पहुंचाने तथा मानवता की सीख देने के लिए दो दिवसीय कबीर सत्संग मेले का आयोजन ग्राम देवपुर में 11 मार्च से किया गया है। इस अवसर पर नेत्रदान, देहदान करने वालों का सम्मान किया जाएगा, साथ ही विभिन्न कार्यक्रम भी होंगे। 11 मार्च को सुबह 10 से 12.30 बजे तक बीजक पाठ, गुरु वंदना, दीप प्रज्ज्वलन, पौधरोपण के बाद भजन-सत्संग का कार्यक्रम होगा। इसके बाद 2.30 बजे से शाम 5 बजे तक गुरु वंदना, भजन का कार्यक्रम होगा। 12 मार्च को सुबह 10 से दोपहर 12.30 बजे तक बीजक पाठ, गुरु वंदना, दीप प्रज्ज्वलन होगा। द्वितीय सत्र में कबीर विचार गोष्ठी के तहत गुरु पूजा, आरती पश्चात अतिथि उद्बोधन होगा। नशा निषेध एवं जनजागृति अभियान के मुख्य प्रवक्ता संत गुरु भूषण साहेब होंगे।
bho_Deva hin_Deva